मंदसौर के कंदोया गली के रहने वाले नरेन्द्र सोनी ने सबसे पहले बच्ची को देखा। उन्होंने बताया, सुबह 11.30 बज रहे थे। मैं बाजार से घर लौट रहा था। लक्ष्मण दरवाजा से होकर गुजरा तो नाले के पास से झाड़ियों में से एक बदहवास बालिका और बालक को आते देखा। बालिका के चेहरे पर भय और दहशत नजर आ रही थी। उसकी आंख, गले व चेहरे पर मारपीट और चोट के कई निशान थे और वह ठीक से चल भी नहीं पा रही थी। यह देख मेरे कदम ठिठक गए। मैंने उसके साथ चल रहे बच्चे से बालिका और उसकी इस हालत के बारे में पूछा। बालक ने अपना नाम करण परमार बताया। करण के अनुसार, वह झाड़ियों के पास से गुजर रहा था तो वह बच्ची नजर आई। बच्ची ने बताया कि 4 लोग उसे यहां छोड़कर भाग गए हैं। इसके बाद मैंने पुलिस को सूचना दी। पुलिस उसे जिला अस्पताल लेकर गई